Na temelju članka 7. Zakona o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 02/14 i 96/16 ) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13), Gradsko vijeće Grada Skradina, na 24. sjednici od 14. ožujka 2017. godine, donosi

**O D L U K U**

**o redovitom godišnjem financiranju političkih stranaka**

**zastupljenih u Gradskom vijeću Grada Skradina za razdoblje od siječnja do travnja 2017. godine**

**Članak 1.**

Ovom Odlukom određuje se financiranje politi**č**kih stranaka zastupljenih u Gradskom vijeću Grada Skradina (u daljnjem tekstu: Gradsko vijeće) za razdoblje od siječnja do travnja 2017. godine odnosno do prestanka mandata članova Gradskog vijeća budući da se u 2017. godini provode redovni izbori za članove predstavničkog tijela.

**Članak 2.**

Pravo na financiranje iz sredstava Proračuna Grada Skradina imaju političke stranke koje imaju najmanje jednog člana Gradskog vijeća.

**Članak 3.**

Utvrđuje se da su u trenutku konstituiranja Gradskog vijeća političke stranke imale slijedeći broj vijećnika:

* Hrvatska demokratska zajednica ..................................6 članova (od kojih 2 žene)
* Hrvatska narodna stranka ............................................. 1 član
* Hrvatska seljačka stranka ............................................. 1 član (od kojih 1 žena)
* Hrvatska stranka prava Ante Starčević .........................2 člana
* LOZA Nezavisna lista – LOZA ....................................1 član
* Nezavisni vijećnik izabran s liste grupe birača..............1 član
* Samostalna demokratska srpska stranka ......................1 član
* Socijaldemokratska partija Hrvatske .............................1 član.

**Članak 4.**

Sredstva za redovito godišnje financiranje političkih stranaka osiguravaju se u Proračunu Grada Skradina za 2017. g. u iznosu od 0,075% ostvarenih poreznih prihoda iz prethodno objavljenoga godišnjeg izvještaja o izvršenju Proračuna, što iznosi 1.758,38 kn.

**Članak 5.**

Sredstva iz članka 4. ove odluke raspoređuju se na način da se utvrdi jednak iznos sredstava za svakog člana Gradskog vijeća tako da svakoj pojedinoj političkoj stranci pripadaju sredstva razmjerno broju njenih članova Gradskog vijeća u trenutku konstituiranja Gradskog vijeća.

Ukoliko pojedini vijećnik (ili vijećnici) nakon konstituiranja Gradskog vijeća napuste ili promijene članstvo u političkoj stranci, financijska sredstva koja se raspoređuju sukladno stavku 1. ovog članka ostaju političkoj stranci kojoj je vijećnik pripadao u času konstituiranja Gradskog vijeća.

U slučaju udruživanja dviju ili više političkih stranaka, financijska sredstva koja se raspoređuju sukladno stavku 1. ovog članka pripadaju političkoj stranci koja je pravni sljednik političkih stranaka koje su udruživanjem prestale postojati.

-2-

**Članak 6.**

Za svakog izabranog člana Gradskog vijeća podzastupljenog spola u trenutku konstituiranja Gradskog vijeća u pojedinoj političkoj stranci pripada i pravo na naknadu u visini od 10% iznosa predviđenog po svakom članu Gradskog vijeća, a određenog u članku 5. stavak 1. i članku 7. stavak 1. ove odluke.

**Članak 7.**

Za svakog člana Gradskog vijeća utvrđuje se iznos sredstava od 40,99 kn.

Za svakog člana Gradskog vijeća podzastupljenog spola utvrđuje se iznos sredstava od 45,09 kn.

**Članak 8.**

Sredstva raspoređena prema članku 5. stavak 1. i članku 7. ove odluke, doznačavat će se do kraja travnja 2017. godine na račun ogranka političke stranke na razini Grada Skradina.

**Članak 9.**

Ova Odluka stupa na snagu dan nakon objave u „Službenom vjesniku Šibensko-kninske županije“.

KLASA: 402-08/17-01/1

URBROJ: 2182/03-02-17-1

Skradin, 14. ožujak 2017. god.

**GRADSKO VIJEĆE**

**GRADA SKRADINA**

**PREDSJEDNICA**

Katarina Šošić, v.r.